### 9.     Ansøgning om garanti for lån - [adresse]

**Åbent**

Sagsnr.: 326-2017-10217       J.nr.: 13.03.01           Dokumentnr.:
326-2019-301947

**Sagstype**

Beslutning.

**Resume og sagens baggrund**

[adresse], v/Kalundborg Forsyning søger ved
skrivelse af 4. november 2019 om garanti for et 20-årigt fastforrentet lån på
370.000.000 kr. hos Kommune-Kredit til brug for indfrielse af byggekredit på
398.820.000 kr., som kommunalbestyrelsen godkendte på sit møde den 26. april
2017. Lånet er til finansiering af en biomassefyret kraftvarmeblok på
Asnæsværket.

Lovhjemmel: Einer Pedersen.

**Indstillinger**

Direktøren indstiller,

1.    at der gives
kommunegaranti for et 20-årigt lån hos Kommune-Kredit på 370.000.000 kr. til
indfrielse af byggekredit nr. 201748108.

2.    at der vil blive
opkrævet garantiprovision efter de gældende regler og jf. den udarbejdede
kreditvurdering for Kalundborg Varmeforsyning på 0,55 %.

**Behandling**

Økonomiudvalget, Kommunalbestyrelsen.

**Sagsfremstilling**

Anlægget er nu så langt, at det er ved at blive prøvekørt,
og [adresse] forventer, at det vil være i fuld drift 1. januar
2020. Der foreligger ikke et endeligt anlægsregnskab endnu, men det vurderes,
at anlægsomkostningerne kan blive lavere end forudsat ved starten af projektet.
På trods af usikkerheden af de faktiske anlægsomkostninger foreslås det, at der
optages endeligt lån nu, da renten er meget lav.

Bestyrelsen i Kalundborg Forsyning har godkendt, at
byggekreditten indfries nu, og at der optages et lån på 370.000.000 kr. Når
anlægsregnskabet foreligger, vurderes det, om der skal optages yderligere lån.

*Garantiprovision:*

Kalundborg Kommune har i forbindelse med de nye regler om
beregning af garantiprovision indhentet kreditvurderinger for alle de
låntagere, hvor kommunen har givet en kommunegaranti, og som er omfattet af at
skulle betale garantiprovision. Kreditvurderingerne er udarbejdet af PWC, og
for Kalundborg Varmeforsyning er garantiprovisionen på 0,55 %.

Det er tidligere betalt stiftelsesprovision på 1 % af
hovedstolen for byggekreditten, og der vil fremover blive opkrævet provision på
0,55 % af restgælden pr. 31.12., dvs. første gang af restgælden pr. 31.12.2019
til opkrævning primo 2020 og til betaling december 2020.

**Økonomiske konsekvenser**

Garantien får kun bevillingsmæssige konsekvenser for
kommunen, såfremt Kalundborg Varmeforsyning ikke er i stand til at betale
lånet. Garantien påvirker ikke den kommunale låneramme. Kommunens samlede garantiforpligtelser
til Kalundborg Varmeforsyning pr. 31. december 2018 udgjorde 309.080.975 kr.
Der vil blive opkrævet garantiprovision på 0,55 % efter gældende regler.

**Økonomiudvalgets møde den 20.
november 2019:**

Anbefales.